Vaani Pushpa 79 Views FIR file , lakshmi vilas bank , SHARES DOWN
lakshmi vilas bank
ముంబై: రెలిగేర్‌ ఫిన్‌వెస్ట్‌ ఫిక్స్‌డ్‌ డిపాజిట్లకు సంబంధించి బ్యాంకు అవకతవకలకు పాల్పడిన అంశంపై ఇఒడబ్ల్యూకు చెందిన ఢిల్లీ పోలీసులు లక్ష్మీ విలాస్‌ బ్యాంకుకు వ్యతిరేకంగా ఎఫ్‌ఐఆర్‌ను నమోదు చేసినట్లు తెలియడంతో ఈ సంస్థ షేరు డీలాపడింది. ప్రస్తుతం ఎన్‌ఎస్‌ఇలో 4.6శాతం క్షీణించి రూ.37వద్ద ట్రేడవుతోంది. రెలిగేర్‌ ఫిన్‌వెస్ట్‌ ఫిర్యాదు మేరకు న్యూఢిల్లీ కన్నాట్‌ప్లేస్‌లోని లక్ష్మీ విలాస్‌ బ్యాంకు డైరెక్టర్‌తోపాటు, ఇతరులపై ఇఒడబ్ల్యూ క్రిమినల్‌, చీటింగ్‌ తదితర కేసులు నమోదు చేసినట్లు తెలుస్తోంది. అదేవిధంగా థామస్‌ కుక్‌ ఇండియా పిఎల్‌సి దివాళా తీసిన నేపథ్యంలో దేశీయ ట్రావెల్‌, లీజర్‌ సర్వీసుల కంపెనీ థామస్‌ కుక్‌ రేటింగ్‌ను యథాతథంగా ఉంచుతున్నట్లు క్రిసిల్‌ తెలియచేసింది. బ్రిటిష్‌ సంస్థతో దేశీయ కంపెనీకి ఎలాంటి సంబంధంలేకపోవడం దీనికి కారణమని క్రిసిల్‌ వెల్లడించింది. వాస్తవానికి 2012 ఆగస్టులో ఫెయిర్‌ఫాక్స్‌ హోల్డింగ్స్‌ థామస్‌ కుక్‌ ఇండియాను కైవలం చేసుకుంది. అప్పటినుంచీ ఈ సంస్థ థామస్‌కుక్‌తో సంబంధాలు లేకుండా విడిగా కార్యకలాపాలు నిర్వహిస్తున్నట్లు ఫెయిర్‌ఫాక్స్‌ ఇప్పటికే స్పష్టం చేసింది. దీంతో ఈ షేరు ప్రస్తుతం ఎన్‌ఎస్‌ఇలో 2.5శాతం పెరిగి రూ.144వద్ద ట్రేడవుతోంది. మొదట రూ.148వరకూ దూసుకెళ్లింది.
తాజా బిజినెస్‌ వార్తల కోసం క్లిక్‌ చేయండి.. https://www.vaartha.com/news/business/